stanford-oval/wikipedia huggingface dataset:
אצטדיון סמי עופר

| --- | --- |

חזית האצטדיון, 2015
 על שם:  סמי עופר 
 כתובת:  פנחס ואברהם רוטנברג 2
 מיקום:  ישראל חיפה, ישראל
 קואורדינטות:  32°47′00″N 34°58′00″E﻿ / ﻿32.783356°N 34.966765°E﻿ / 32.783356; 34.966765
 אבן יסוד:  2009
 תקופת הפעילות:  יוני 2014 – הווה (כ־10 שנים)
 עלות הבנייה:  500 מיליון ₪
 בעלים:  עיריית חיפה
 מפעיל:  עיריית חיפה 
 משטח:  דשא
 אדריכל:  KSS ומשרד האדריכלים מנספלד-קהת
 קבוצות:  מכבי חיפה (2014-היום) הפועל חיפה (2014-היום) נבחרת ישראל (משחקים נבחרים)
 מושבים:  30,950
 ממדי משטח:  אורך: 105 מטר, רוחב: 68 מטר
 אתר האצטדיון
  מפת מיקום  מפה מפורטת   (למפת חיפה מוגדלת) אצטדיון סמי עופר(למפת חיפה רגילה) אצטדיון סמי עופר(למפת הגליל המערבי רגילה) אצטדיון סמי עופר(למפת הגליל המערבי מוגדלת) אצטדיון סמי עופר  he tabBackground:;tabBorder:#aaa;defaultTab:0;
 
אצטדיון סמי עופר הוא אצטדיון כדורגל הממוקם במורדות הדרומיים של חיפה, בשכונת נאות פרס, בסמוך לפארק מת"ם, ומכיל 30,950 מקומות ישיבה. האצטדיון, אשר בנייתו הושלמה בשנת 2014, משמש כמגרשן הביתי של קבוצות מכבי חיפה והפועל חיפה. מלבד משחקי הקבוצות העירוניות של חיפה, מארח האצטדיון לעיתים גם משחקים בינלאומיים של נבחרת ישראל ומשחקים כגון שלבי חצי גמר וגמר גביע המדינה. האצטדיון נקרא על שם איש העסקים הישראלי סמי עופר שמימן כ-15% מעלות הקמתו.
היסטוריה

הוועדה המקומית חיפה אישרה את תוכנית אצטדיון בשנת 2006, הנחת אבן הפינה לבניית האצטדיון התקיימה בשנת 2009, והקמתו החלה כעבור שנה. על פי הסכם שנחתם בין השותפים להקמתו, התחייבה עיריית חיפה להשלים את בנייתו ברבעון הראשון של שנת 2013, אולם השלמת הפרויקט התעכבה. אצטדיון סמי עופר החליף את אצטדיון קריית אליעזר המיושן, שנבנה בשנת 1955. האצטדיון תוכנן בהתאם לדרישות אופ"א דרגה 4. בתוכנית המקורית האצטדיון נקרא "קריית הספורט חיפה" והוא אמור היה לכלול מגרשי אימונים, אולם רב תכליתי ובריכת שחייה לצד מרכז בילוי וקניות, אולם בסופו של דבר, נבנו האצטדיון ומתחם המסחר בלבד. בניגוד לאצטדיון קריית אליעזר, נבנה האצטדיון ללא מסלול אתלטיקה, דבר שאיפשר את הקמת היציעים קרוב לכר הדשא. גובה הגג המרבי במערב הוא 53.04 מטר מעל לפני הים ובמזרח 45.99 מטר.
האצטדיון הוקם בהשקעה של כחצי מיליארד ש"ח. ההקמה מומנה על ידי עיריית חיפה (103 מיליון ש"ח), הטוטו (135 מיליון ש"ח), חלק מההכנסות ממכירת הקרקעות באצטדיון קריית אליעזר (30 מיליון ש"ח) ותרומה של משפחת עופר (75 מיליון ש"ח).
ב-17 ביוני 2014 קיבל האצטדיון אישור סיום בניה רשמי (טופס 4).
היסטוריה > חנוכת האצטדיון

לקראת חנוכתו של האצטדיון קיימו מכבי והפועל חיפה ימי סיור לאוהדיהן בשטחי האצטדיון, על מנת לאפשר להם להתרשם ממגרשן הביתי החדש ולבחור מקום מועדף לרכישת מנוי למשחקי הקבוצות. לקראת המעבר לאצטדיון החדש, מכרה מכבי חיפה כ-17,000 מנויים, יותר מפי שניים מהממוצע השנתי באצטדיון קריית אליעזר. בשל מבצע צוק איתן לא עלה בידה של עיריית חיפה לארח קבוצת כדורגל בכירה מאירופה למשחק ראווה שיחנוך את האצטדיון, והוא נחנך ב-27 באוגוסט 2014, במשחק בין הפועל חיפה לבין הפועל עכו במסגרת גביע הטוטו. החלוץ טוסיין ריקטס כבש את השער הראשון בתולדות האצטדיון, והפועל חיפה ניצחה 2–0. במשחק החנוכה נכחו כ-3,500 איש.
מכבי חיפה חנכה את האצטדיון ב-15 בספטמבר 2014 בניצחון 4–2 במשחק ליגה מול בני סכנין לעיני כ-30,200 צופים. את השער הראשון של מכבי חיפה באצטדיון, שהיה גם שער הליגה הראשון שהובקע בו, הבקיע חן עזרא בתוספת הזמן של המחצית הראשונה.
ב-16 בנובמבר 2014 אירח האצטדיון לראשונה משחק של נבחרת ישראל, במסגרתו גברה הנבחרת על בוסניה והרצגובינה בתוצאה 3–0 במסגרת מוקדמות יורו 2016.
ב-20 במאי 2015 אירח האצטדיון לראשונה את משחק גמר גביע המדינה בכדורגל, בו ניצחה מכבי תל אביב את הפועל באר שבע 2-6. גמר גביע נוסף נערך באצטדיון ב-15 במאי 2019 ובו גברה בני יהודה על מכבי נתניה לאחר דו-קרב בעיטות עונשין מ-11 מטר.
ב-29 בספטמבר 2015 אירח האצטדיון לראשונה משחק בליגת האלופות, בו מכבי תל אביב הפסידה 0–2 לדינמו קייב.
ב-24 במאי 2018 אירח האצטדיון לראשונה הופעת אמן, בה הופיע הזמר עומר אדם.
היסטוריה > ציוני דרך ושיאים בסמי עופר כאצטדיון כדורגל

ב-5 בינואר 2017 הובקעו באצטדיון לראשונה 4 שערים על ידי שחקן אחד, כאשר חנן ממן כבש בניצחון הפועל חיפה 6–1 על כפר קאסם במשחק גביע. ב-7 בפברואר 2022 נרשם הישג זה פעם נוספת, כאשר עומר אצילי כבש בניצחון מכבי חיפה 6–0 על מועדון ספורט אשדוד במסגרת ליגת העל.
בעונת 2022/2023 בליגת העל בכדורגל רשמה מכבי חיפה אליפות שלישית ברציפות, עם מאזן ביתי של 18 ניצחונות, תיקו אחד ואפס הפסדים בבית, תוך צבירת 52 נקודות מתוך 54 אפשריות.
מאפייני האצטדיון > הקמה ותכנון

הקמת האצטדיון בוצעה על ידי החברה הכלכלית לחיפה. תכנון האצטדיון בוצע על ידי משרד האדריכלים הבריטי KSS Group בשיתוף משרד האדריכלים הישראלי מנספלד-קהת.
האצטדיון נבנה בהתאם לתקני UEFA ו-FIFA והוא מדורג בקטגוריה 4 בדירוג האצטדיונים של אופ"א. כר הדשא ממוקם במפלס מינוס 8.5 מטר ממפלס הכניסה, והמרחק בינו לבין המושבים מינימלי. היציעים הצפוני, המזרחי והדרומי מכילים למעלה מ-25,000 מקומות ישיבה, ואילו היציע המערבי בנוי משש קומות ובו 5,000 מקומות ישיבה, חדרי הלבשה, תאי עיתונאים, מועדוני הקבוצות ומועדוני הכסף, הזהב והיהלום וכן 36 תאי צפייה פרטיים.
האצטדיון תוכנן באופן שיתאים למשחקי כדורגל ברמה אירופאית, אירוח הופעות ומתן תמיכה לוגיסטית לשטחי המסחר המצויים בחזית המערבית של האצטדיון. לשם כך נבנה מתחת ליציע המערבי כביש שירות באורך של כחצי קילומטר בתוך מנהרה, על מנת לתת מענה בימי משחק לכניסת האוטובוסים עם שחקני הקבוצות עד לחדרי ההלבשה שלהם. כביש השירות ישמש לצורך העברת ציוד הגברה ותאורה לכר הדשא והקמת במה לעריכת הופעות ענק ואירועים המוניים. מספר תאי השירותים באצטדיון גבוה מהנדרש על פי התקן הישראלי כדי לספק תנאים נוחים לצופים. כמו כן, במשחקי מכבי חיפה הוקצו יציעים מיוחדים למשפחות.
גג האצטדיון בנוי מ-31 עמודי ענק בצורת האות V, במשקל 91 טון כל אחד. קונסטרוקציית הגג עשויה מפלדה במשקל של 2,750 טון. הגג המוזהב מקרה שטח של כ-27,000 מ"ר. זוהי קונסטרוקציית הגג הגדולה ביותר שנבנתה בישראל. לאורך הגג בנוי גשר (Cat walk) באורך של כ-400 מטר שעליו מורכבים כ-200 פנסים לתאורת הדשא. באצטדיון קיימת תשתית לשידורי משחקים בטכנולוגית תלת־ממד שטרם הופעלה בישראל לצד רמקולים של מערכת ההגברה בעוצמת שמע של 107 דציבל.
שטחו של כר הדשא בתחומי הקו הלבן הוא כ-7.14 דונם ומתחתיו קיימת מערכת השקיה וניקוז המחוברת אל מאגר מים לשימוש חוזר. קירוי הגג בהיקף של 360 מעלות יוצר באצטדיון מיקרו אקלים ייחודי שלא קיים מחוץ לו. על כר הדשא מותקנים חיישנים המשדרים ברציפות 24 שעות ביממה את נתוני האקלים: טמפרטורה, לחות, כמות אור ורוח ובהתאם לתנאי האקלים מופעלות מכונות לתאורת שמש מלאכותית.
האצטדיון נבנה מתוך תפיסת הפעלה של הגעת קהל באמצעות תחבורה ציבורית, כמקובל באצטדיונים מתקדמים בעולם. להחלטה תרמו מיקומו בסמוך למרכזית חוף הכרמל ותחנת הרכבת חוף הכרמל. בצמוד לאצטדיון הוקמו חניונים עם 1,550 מקומות חנייה עבור מנויים בתשלום. בנוסף, קיימים 6,500 מקומות חניה בשטחים עוטפי אצטדיון, במרחק הליכה קצר. בסמיכות לאצטדיון נבנתה תחנת מטרונית נוספת, אשר פעילה רק בשעות שבהם מתקיימים אירועים באצטדיון.
מאפייני האצטדיון > שטחי המסחר

הקומפלקס המסחרי בחזית המערבית של האצטדיון, הכולל 20,000 מ"ר של שטחי מסחר, בילוי ובידור, נמצא בבעלות החברה הכלכלית לחיפה. המתחם המסחרי יכלול בעתיד קומפלקס בתי הקולנוע בשטח של כ-10,000 מ"ר, בתוספת שטחי מסחר נוספים של כ-7,000 מ"ר, המיועדים למסחר, מסעדות, בתי קפה וברים. בתוך האצטדיון, הוקמו כ-3,000 מ"ר של שטחים להשכרה לקבוצות הכדורגל, לרבות לפעילויות משלימות. בשטח זה, נבדקת אפשרות להקמת מוזיאון ספורט, מועדוני כדורגל של מכבי חיפה והפועל חיפה ומרפאת ספורט.
מאפייני האצטדיון > טכנולוגיה

בין אמצעי הטכנולוגיה של האצטדיון החדש קיימת מערכת טלוויזיה במעגל סגור, המרכזת 220 מצלמות שמכסה את האצטדיון, בהן מצלמות 29 מגה פיקסל שיאפשרו זיהוי פנים של הקהל, כך שניתן יהיה לזהות צופים בעייתיים ולהרחיקם מהאצטדיון באופן מידי. לשם בטיחות הצופים, תתקיים באצטדיון הפרדת קהלים בין הקבוצה הביתית לקבוצה האורחת כבר משלב ההגעה לאצטדיון, דרך רכישת כרטיסים מופרדת והפרדה בין היציעים.
שני מסכי ענק הותקנו באצטדיון, כל אחד במשקל 12 טון ובגודל של כ-72 מ"ר, הגדולים מסוגם בישראל ומהראשונים שיחוברו למערכת ניהול משחק מאושרת על ידי UEFA. המערכת מיועדת להקרנת התוצאות, מהלכי המשחק, שמות השחקנים, שידורים חוזרים של שערים, נתונים סטטיסטיים וסרטוני תדמית ומידע של הקבוצות המשחקות.
תשתית האצטדיון ערוכה להטמעת מערכת "כרטיס חכם" ואפליקציות לרכישה באמצעות טלפונים ניידים (כגון Cash-free), שמשמשים במקום תשלום בכסף מזומן. ה"כרטיס החכם" והאפליקציות משמשים לרכישת כרטיסים ומנויים למשחקי כדורגל, אירועי ספורט ולמופעים שיערכו באצטדיון ולרכישה בחנויות המתחם, ובמזנונים שבאצטדיון.
מאפייני האצטדיון > יציעי האצטדיון

היציע המערבי מכיל 5,000 מקומות ישיבה ובנוי מ-6 קומות: בקומה הראשונה 4 חדרי הלבשה ל-4 קבוצות, חדרי שופטים ומאמנים, חדרי משקיפים וחדרי בדיקות סמים. חדרי ההלבשה של הקבוצות הביתיות מכבי חיפה והפועל חיפה כוללים גם חדרי סאונה, ג'קוזי ואמבטיות קרח; בקומה השנייה קיימים חדרי עבודה לעיתונאים ואולם לתדרוכים ומסיבות עיתונאים; בקומה השלישית והרביעית נמצאים מועדוני הכסף, הזהב, היהלום ומועדון הנשיאים לאירוח אח"מים; בקומה החמישית 36 תאי צפייה פרטיים לכ-360 איש בקומת ה-SKYBOXES; ובקומה השישית, מרכז פיקוד ותאי צילום ושידור. המושבים ביציע המערבי משודרגים ומאפשרים חוויית צפייה נוחה יותר מבשאר היציעים, כניסת VIP ואירוח באולמות ממוזגים רחבי ידיים בהם ניתן לערוך מחוץ לימי המשחק אירועים וכנסים יוקרתיים. ביציע זה קיימים שטחים להפעלת מטבחים עבור חברי המועדונים.
יתר היציעים: הצפוני, המזרחי והדרומי מכילים יחד 25,800 מקומות ישיבה. בנוסף, קיימים ביציעים אלה 18 מזנונים וקיוסקים הכוללים כ-130 מטר אורך דלפקים ומאות תאי שירותים.
לקראת חנוכת האצטדיון הוגדרו כללי התנהגות ביציעיו, ופרט לאלה המוגדרים בכל האצטדיונים בישראל, הוחלט כי בסמי עופר לא תותר עמידה בכל היציעים פרט לאלה המיועדים לכך על ידי הקבוצות ואסור יהיה לאכול בהם פיצוחים ולעשן.
מאפייני האצטדיון > יציעים

| יציע | שער | גוש |
| --- | --- | --- |
| יציע הכסף | A, B | 301-305, 307, 309-312 |
| יציע העיתונאים | A, B | 306, 308 |
| יציעי הזהב והיהלום | VIP | 401-410 |
| תאי צפייה | VIP | 501-536 |
| יציע צפוני | C, D | 101-109, 201-212 |
| יציע משפחות | E, G | 110-113, 119-122, 213-217, 223-227 |
| יציע מזרחי | F | 114-118, 218-222 |
| יציע דרומי | H, J | 123-128, 228-234 |
| יציע אורחים | K | 129-132, 235-240 |
משחקים בין-לאומיים באצטדיון

| תאריך | המשחק | תוצאה | מסגרת | מספר צופים |
| --- | --- | --- | --- | --- |
| 16 בנובמבר 2014 | ישראל ישראל – בוסניה והרצגובינה בוסניה והרצגובינה | 3–0 | מוקדמות יורו 2016 | 28,300 |
| 28 במרץ 2015 | ישראל ישראל – ויילס ויילס | 0–3 | מוקדמות יורו 2016 | 30,200 |
| 3 בספטמבר 2015 | ישראל ישראל – אנדורה אנדורה | 4–0 | מוקדמות יורו 2016 | 22,650 |
| 5 בספטמבר 2016 | ישראל ישראל – איטליה איטליה | 1–3 | מוקדמות מונדיאל 2018 | 29,300 |
| 11 ביוני 2017 | ישראל ישראל – אלבניה אלבניה | 0–3 | מוקדמות מונדיאל 2018 | 15,150 |
| 2 בספטמבר 2017 | ישראל ישראל – מקדוניה מקדוניה | 0–1 | מוקדמות מונדיאל 2018 | 11,350 |
| 11 באוקטובר 2018 | ישראל ישראל – סקוטלנד סקוטלנד | 2–1 | ליגת האומות 2018/2019 | 10,234 |
| 21 במרץ 2019 | ישראל ישראל – סלובניה סלובניה | 1–1 | מוקדמות יורו 2020 | 12,430 |
| 24 במרץ 2019 | ישראל ישראל – אוסטריה אוסטריה | 4–2 | מוקדמות יורו 2020 | 16,150 |
| 11 באוקטובר 2020 | ישראל ישראל – צ'כיה צ'כיה | 1–2 | ליגת האומות 2020/2021 | 0 |
| 4 בספטמבר 2021 | ישראל ישראל – אוסטריה אוסטריה | 5–2 | מוקדמות מונדיאל 2022 | 13,550 |
| 2 ביוני 2022 | ישראל ישראל – איסלנד איסלנד | 2–2 | ליגת האומות 2022/2023 | 13,150 |
פסל השלום העולמי

ברחבת החזית המערבית של האצטדיון הוצב "פסל השלום הבינלאומי", שניתן במתנה לחיפה מהעיר התאומה שאנגחאי, במסגרת 20 שנה לכינון היחסים הדיפלומטים בין ישראל לסין. הפסל, של רב האומן הסיני יאן יואן, נוצר בסין, והוא מציג נערה הפורסת ידיה לצדדים ומעל ידה השמאלית מתעופפת יונה. גובה הפסל 16 מטרים, הוא שוקל 40 טון ועשוי מפלדת אל-חלד.
ביקורת

ב-16 בינואר 2014 פורסם כי מבקר המדינה הורה לבדוק חשד לליקויים כספיים הקשורים בבניית האצטדיון. הדו"ח הסופי אישר ליקויים אלה, ונכתב בו כי התקציב המקורי בתכנון בניית האצטדיון, היה קטן יותר ממה שהושקע באצטדיון בסופו של דבר.
חלק מתושבי העיר חיפה, אוהדי מכבי חיפה ואוהדי הפועל חיפה, וכן גורמים ציבוריים נוספים, מתרעמים על כך שהאצטדיון קרוי על שמו של סמי עופר, על אף שהחלק העיקרי בעלות הקמת האצטדיון מומן על ידי כספי ציבור, דרך המועצה להסדר ההימורים בספורט, מפעל הפיס ועיריית חיפה.
הערות שוליים

↑  אודות אצטדיון סמי עופר, באתר אצטדיון סמי עופר
↑  הוועדה המקומית חיפה אישרה הקמת קרית ספורט בדרום העיר - מול פארק מת"ם, באתר TheMarker‏, 29 ביוני 2006
↑  שירלי ששון-עזר, כך התנפח תקציב הבנייה של אצטדיון סמי עופר בחיפה, באתר כלכליסט, 28 בפברואר 2013
↑  עיריית חיפה הודיעה: בניית סמי עופר הושלמה, באתר וואלה, 17 ביוני 2014
↑  איצטדיון סמי עופר נחנך עם 0:2 של הפועל חיפה מול עכו, באתר ערוץ הספורט, 27 באוגוסט 2014
↑  שמעון אלבז, הענק הירוק: מכבי חיפה חנכה את האצטדיון החדש עם 2:4 על בני סכנין, באתר ynet, 15 בספטמבר 2014
↑  דורון בן דור, ‏גאווה לאומית: 0:3 ענק לנב' ישראל על בוסניה, באתר ONE‏, 16 בנובמבר 2014
↑  מערכת mako מוזיקה, ‏עומר אדם כבש את סמי עופר, באתר ‏מאקו‏, 24 במאי 2018
↑  כתבי ONE, ‏כפיר מלול: ממן נכנס לרשימה שלי ושל לבנדובסקי, באתר ONE‏, 5 בינואר 2017
↑  דורון בן דור, ‏חג העומר: רביעייה לאצילי, 0:6 אדיר למכבי חיפה, באתר ONE‏, 7 בפברואר 2022
↑  נדב צנציפר, מבקר המדינה בודק חשד לליקויים כספיים בבניית האצטדיון הכדורגל בחיפה, באתר ynet, 16 בינואר 2014
↑  מבקר המדינה: ליקויים חמורים בהקמת סמי עופר, באתר ONE‏, 2 בינואר 2015
↑  אוריאל דסקל, "האצטדיון על שם משלמי הארנונה של חיפה", באתר כלכליסט, 4 בינואר 2015
↑  סמי עופר המוזיאון וסמי עופר האצטדיון, או: במה מותרים אמנים מכדורגלנים, הבלוג של ניב שטנדל, באתר הארץ, 21 בספטמבר 2014
 איתי מאירסון, לא מחויב המציאות; למה אנחנו חייבים לקרוא לזה "סמי עופר"?, באתר הארץ, 27 בינואר 2014
יונתן הללי, פרוייקט ההנצחה של סמי עופר, באתר nrg‏, 21 בדצמבר 2007
 שוקי שדה, "המשפחה שילמה כסף כדי שהציבור הרחב יחשוב עליה דברים טובים", באתר TheMarker‏, 21 בנובמבר 2014(הקישור אינו פעיל, 4.12.2021)
נוף לצד האצטדיון
מבט מהאוויר על האצטדיון
האצטדיון במבט מהאוויר ביוני 2013
האצטדיון מבפנים ביוני 2014
אוהדי מכבי חיפה לפני פתיחת משחקה הראשון באצטדיון ב-15 בספטמבר 2014
תמונה פנורמית של האצטדיון מהיציע הצפוני
תמונה פנורמית של האצטדיון מהיציע הדרומי בעת משחק בין מכבי חיפה למכבי תל אביב
תמונה פנורמית של האצטדיון מיציע היהלום
פסל השלום העולמי בחזית האצטדיון
Amor Prohibido (שיר)

Amor Prohibido (בעברית: אהבה אסורה) הוא הסינגל הראשון מתוך אלבומה הרביעי של הזמרת סלינה אשר יצא ב-13 באפריל 1994 על ידי EMI לטין. הוא נכתב על ידי סלינה עצמה, אחיה וזמר הליווי שלהם פיט אסטודילו והופק על ידי אחיה, אביה ומספר מפיקים נוספים.
משמעות וסוגה

מבחינה לירית השיר היה נתון לפרשנויות שונות כאשר הרבה מהפרשנויות אמרו כי השיר מכוון לדבר על קהילת הלהט"ב אך יש כאלה שקישרו את השיר לסיפור של רומיאו ויוליה. מבחינה מוזיקלית השיר הוא שיר טחאנו שמשלב מוזיקת קומביה ודאנס-פופ. הוא זכה לשבחים על ידי המבקרים ולימים הפך לאחד מהשירים הפופולריים שלה.
הצלחה

הוא הגיע למקום הראשון במצעד השירים הלטינים של ארצות הברית, כאשר שהה שם 9 שבועות ובכך היה לשיר הראשון שלה לעשות זאת. בנוסף הוא גם שבר שיא כאשר הפך לשיר הלטיני המצליח ביותר בארצות הברית לשנת 1994. נכון להיום מכירות השיר עומדות על 420 אלף עותקים בארצות הברית (במכירות משולבות) ובכך הוא זכאי למעמד של 7 פלטינות לטיניות.
בשנת 2012 השיר זכה להצלחה מחודשת כאשר הגיע למקום ה-8 במצעד שירי הפופ הלטיני האמריקאי כאשר יצאה לו גרסת דואט עם הזמר סאמו.
פרסים ומועמדויות

השיר זכה בפרס שיר השנה בטקס פרסי הטחאנו ובפרס השיר המקסיקני האזורי של השנה בטקס פרסי Lo Nuestro ובטקס פרסי הבילבורד הלטיני. בנוסף הוא זכה בפרס BMI‏ (.Broadcast Music, Inc) ונהיה לשיר הספרדי הראשון לזכות בפרס זה. במהלך השנים השיר זכה להרבה גרסאות כיסוי ביניהם של הזמרת והשחקנית ג'ניפר לופז שהופיעה עם השיר בטקס פרסי הבילבורד הלטיני בשנת 2017 כמחווה לסלינה וללהקתה.
מיקומי שיא

|   ‏‏‏  מצעדים ודירוגים (1994)> מדינה |   ‏‏‏  מצעדים ודירוגים (1994)> מצעד |   ‏‏‏  מצעדים ודירוגים (1994)> מיקום שיא |   ‏‏‏  מצעדים ודירוגים (1994)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 1 |  |
|  ארצות הברית | מצעד השירים המקסיקניים האזוריים | 5 |  |
|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הלטיניים | 8 |  |
|  ארצות הברית | מצעד השירים הלטיניים | 25 |  |
|  מקסיקו | טופ 100 – מקסיקו | 33 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 1 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 46 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 7× (לטיני) | 420,000 |
 מכירות + הזרמת מדיה בלבד
הערות שוליים

↑  א.ב. קינטנייה, אברהם קינטנייה, חורחה אלברטו פינו, בבו סילבטי, גרג ויקרס
↑  Gold & Platinum, RIAA (באנגלית)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy Like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz work: 4bcb846d-f846-30a0-9f12-067387b19aa3
בייבי (ערוץ)

| --- | --- |

 פרטי הערוץ
 מדינה:  ישראל ישראל
 תאריך השקה:  7 בדצמבר 2003
 בעלות:  "טלית תקשורת"
 משרד ראשי:  "סינמה סיטי" בצומת גלילות (רמת השרון)
 פורמט תמונה:  576i (SDTV)
 זמינות
 חבילה:  HOT • ‏yes • סלקום TV • פרטנר tv • ‏+STING • FreeTV
 HOT:  אפיק 75 + SVOD
 yes:  אפיק 81 (בעבר 40 עד ינואר 2013 ו49 עד 2005) (עברית) + VOD אפיק 224 (רוסית) 
 סלקום TV:  אפיק 77 + VOD
 פרטנר tv:  אפיק 71 + VOD
 
 https://www.babytv.com
הסמליל הראשון של הערוץ מעלתו לאוויר בשנת 2003 עד 2009
סמליל ערוץ "בייבי+"
ערוץ "בייבי" (או באנגלית BabyTV) הוא ערוץ התוכן הגדול בעולם לפעוטות ומשודר, מדובב  ביותר מ-100 מדינות ברחבי העולם תחת מותג BabyTV.
את הערוץ יזמה חברת "טלית הפקות" של יהודה טלית בשנת 2001, הערוץ עלה לאוויר בישראל בחברת הלווין yes בדצמבר 2003 כעבור שנתיים החל להיות משודר גם בצרפת.
ב-2005, ערוץ בייבי החל להשיק תוכניות מקוריות לצד תוכניות הרכש.
הסרטים בארץ מופצים על ידי טלית תקשורת, הד ארצי, גלובוס-יונייטד, פליי רקורדס וקלסיקלטת.
ב-15 בינואר 2006 עלה לאוויר ערוץ "בייבי+", שפנה להורים של פעוטות ולהורים לעתיד ושידר תכנים על הורות, גידול תינוקות ובידור בנושאי אבהות ואמהות.
הערוץ מוזג עם "בית+" והפך ל"בית ומשפחה" ב-1 בספטמבר 2009.
במהלך 2010 הערוץ עלה ל-HOT וב"סלקום TV" כמספר חודשים לאחר עליית החברה, ומשודר ב-HD, כשב-HOT וב-yes משודר ב-SD.
הערוץ זמין גם בפרטנר TV.
ב-2006 חברת Orange (בשיתוף עם "טלית תקשורת") הביאה את הערוץ ל-Oboxlive TV (יחד עם הערוץ "בייבי+").
הערוץ משדר 24 שעות ביממה: בלילה הערוץ משדר סדרות שתכליתן לסייע בהרדמת פעוטות וביום הערוץ משדר סדרות העשרה והתפתחות לגיל הרך.
באוקטובר 2007 רכשה קבוצת התקשורת האמריקאית "פוקס" 50% מהחברה האירופאית אשר ניהלה את הערוץ מחוץ לישראל. שאר החברה נותרה בשליטתה של משפחת טלית.
ב-2019, כאשר חברת וולט דיסני קנו את הזכויות ל-"פוקס", נרכש בין תכניו ערוץ בייבי.
רוב תכניו הישראלים מיוצרים בידי חברות אנימציה ישראליות, כגון: פיל אנימציה, צפלין אנימציה, היילנדר הפקות, קבוצת פרימוס עיצוב ועוד.
תוכניות הערוץ הופצו גם בקלטות וידאו ו-DVD מבית "הד ארצי".
"הד ארצי" ודורון מור יצרו את "רינת בארץ המילים" (2005) ואת "חגי ישראל עם רינת ומימי" (2006).
חברת A.C. Pictures הפיקה את קלטת הווידאו "התינוק הצוחק - בובי יוצא לטיול" (שיצאה בשנת 2000 • הפצה: "הד ארצי") ואת הסדרה "בובי ובובה" (שיצאה בשנת 2003).
"קלסיקלטת" הפיצה ב-DVD את "הקלאסיקות של בייבי" (שיצא בשנת 2006).
"פליי רקורדס" הפיצה את "רינת בעולם האגדות" (הפקה: "חסידה הפקות"), שיצא בשנת 2009.
"טלית תקשורת" הפיצה את "הספרייה הראשונה שלי" בשנים 2014-2011. ישנן גם קלטות DVD עם תוכניות הערוץ (בהפצת "טלית תקשורת" בשיתוף עם חברת yes).
בסוף 2003 יצא לאור סרט עם מיטב תוכניות ערוץ "בייבי" (כגון "בובה", "עולמו של בו", "בובי ובובה", "דני ודדי", "יוצרים קטנים" ועוד) והסרט יצא על-גבי VHS (קלטת וידאו) ו-DVD.
יצאו ב-2004 וב-2005 גם עוד סרטי DVD של תוכניות הערוץ וב-2006 יצאה מהדורה חדשה עם תוכניות "בייבי+".
ערוץ "בייבי" הוא ערוץ הטלוויזיה הראשון מסוגו בעולם שכל כולו מוקדש לתינוקות בשלבי התפתחות שונים עד לגיל 3.
ב-1 באוקטובר 2022, ערוץ בייבי הפסיק לשדר באיטליה וברוסיה.
שירים

מלבד תוכניות, הערוץ משדר גם שירים.
חלק משירי הערוץ הם ישראליים, כאשר רובם מהסדרה "הקלאסיקות של בייבי" (בהם "נדנדה", "פרפר נחמד", "אמא יקרה לי" ו"לסבתא של אפריים").
חלקם דובבו לאנגלית ושודרו בטלוויזיה וחלקם (כמו: "מי שטוב לו ושמח", "מחרוזת יום הולדת" ו"עשר אצבעות") לא דובבו לאנגלית או שודרו בטלוויזיה.
בשנתיו הראשונות של הערוץ (מסוף 2003 עד קיץ 2009, כשהוא היה בלעדי ל-yes) שודרו שירים מקלטות וידאו ו-DVD לילדים.
שירים > קלסיקלטת:

"100 שירים ראשונים א"
100 שירים ראשונים ב"
100 שירים ראשונים ג (שירי חגים)"
"שירים גדולים לקטנים"
"מי שטוב לו ושמח כף ימחא (שירי משחק של דתיה בן-דור)"
"סבתא בישלה דייסה (100 שירי משחק ראשונים) א"
"סבתא בישלה דייסה (100 שירי משחק ראשונים) ב"
"כמו גדולים"
"כמו גדולים 2"
"בובה מתי"
"שמוליקיפוד"
"בלי חיתולים"
"כספיון"
"זרעים של מסטיק"
"סיפור ושיר של מיריק שניר"
"גם אני רוצה חיבוק"
שירים > הד ארצי:

"טיף וטף לטף"
"טיף וטף 2"
"טיף וטף - בארץ הדמיון"
"הפיציקט של רינת"
"הכבשה שושנה בגן האותיות"
"הסודות של פוניפון"
"חיות בפזמון של דוד ושרון"
"חמישה סיפורים"
"גם אתם יכולים?"
הקלטת הראשונה של "יובל המבולבל"
"נסיכה של שמחה"
שירים > MCI:

"גוזל שלי"
"שירים קטנים" (קלטות: 1, 2 ו-5)
"דיג דיג דוג"
"החברים של הקרנף"
"אפרוחים"
שירים > גלובוס יונייטד:

רוץ בן סוסי
שודרו גם שירים מהצגות "התיאטרון שלנו" (מ"אדון חלום" ו"ביער המשלים" בלבד).
כמו כן, שידרו שירים מתוך "בייבי ג'יניוס" (שירים באנגלית) ו"ברייני בייבי" (שירים שתורגמו ודובבו לעברית).
שודרו גם שירים בערוץ שבהם היה ניתן לצלם את הילד ולשים אותו בתמונה אלה שירים כגון: הוקי פוקי ויום הולדת.
החל מ-2005 הערוץ שידר גם שירים שהגיעו מיפן, רוסיה, ספרד, צרפת ועוד, בהם "הנמלים צועדות", "גלגלי האוטובוס", "בואו נרקוד לובי לו" ו"גילי הגמל".
נוספו גם שירי חיות כגון "האייל הגדול", "היונה", "הציפורים" ו"החמוס".
שלושה שירים היו של ילד קטן בשם "דנדון" (כינוי חיבה לדן) והוא נוצר בידי חברת האנימציה: "so אנימציה". השירים הם כך (מסופר גם על פירושם):
"אני כמעט הולך": מלמד את התינוקות כיצד ללכת.
"בוקר טוב": מספר על שגרת הבוקר של דנדון.
"הצעצועים עולים ויורדים": שיר ערש מרגיע ובו דנדון נרגע מהצעצועים על המובייל שלו.
כמו כן, יצאה גם מהדורת שירים בכיכובם של כוכבי בייבי בהם השיר "אפרוחים" שהיה בשיתוף טיפה טופה.
במספר שירים שולבו קטעים מהסדרות "קטני", "דרקו" ועוד.
בשנת 2021 יצאה מהדורת שירים בהנפשה ממוחשבת בהם הופיעו כמה מכוכבי הערוץ בהם אוליבר, לולה הקטנה וכמו כן גם קמעות הערוץ.
בנוסף יצאה מהדורת שירים בביצוע של טוטו ורובי.
בשנת 2022 גרסה זו הופסקה ושנה לאחר עלתה סדרה בשם "Timeless Classics" (קלאסיקות נצחיות) ששידרה כמה מהשירים של הערוץ המוקדמים כגון: "הציפורים", "היונה", "החמוס", "הילדונת יעל' ו"אפרוחונים".